**ZAPISNIK 3. SJEDNICE VIJEĆA UČENIKA**

REPUBLIKA HRVATSKA

ŽUPANIJA OSJEČKO-BARANJSKA

OSNOVNA ŠKOLA VIŠNJEVAC

31 220 Višnjevac, Crni put 41

**Predmet:** Izvješće s 3. sjednice Vijeća učenika

-dostavljamo-

SVIMA

Dostavljamo vam izvješće 3. sjednice Vijeća učenika održane 17. svibnja 2015. godine u 13.10 sati.

Od ukupno 25 člana pozivu na sjednicu odazvalo se 14 članova.

Sjednicu je vodila knjižničarka škole koja je pozdravila nazočne učenike i predložila dnevni red.

Dnevni red:

1. Predstavljanje Projekta-građanin pod nazivom Edukacija za odgovorno roditeljstvo i obitelj
2. Aktualno

Priloženi dnevni red je jednoglasno usvojen.

Ad. 1. Knjižničarka je na početku sjednice pozdravila sve članove Vijeća učenika. Potom su učenici 6.b razreda predstavljanje ovogodišnjeg „Projekta-građanin“ započeli poučnim igrokazima. Tema projekta je „Edukacija za odgovorno roditeljstvo i obitelj“  pa su učenici odigrali roditeljske uloge  „mame i tate“ u tri vrste obiteljskih situcija. Nakon toga su učenice osmih razreda Kristina Ozimec, Sanja Korpak, Laura Berženi i Ivona Lendić, polaznice građanskog odgoja i obrazovanja, nastavile sa prezentacijom projekta, da bi na kraju svim predsjednicima razreda podijelile letke s izrekama i slikama vezanih za ovu vrstu edukacije.

Ad. 2. Posljednja točka dnevnog reda bila je vezana uz učeničke prijedloge i pritužbe pa su tako članovi Vijeća učenika ponovili svoje želje za reflektorima na školskom igralištu. Knjižničarka je zamolila sve učenike da vrate knjige u knjižnicu prije početka ljetnih praznika. Na sjednici je bila nazočna Silvija Vukašinović, nastavnica Eksperimentalnog izbornog programa nastave Građanskog odgoja i obrazovanja. Sjednica je protekla u dinamičnom i demokratskom ozračju.

Knjižničarka je zahvalila svim članovima Vijeća učenika na dolasku na sjednicu.

Sjednica je završila u 13.55 sati.

*U Višnjevcu, 18.5. 2016.*

Zapisnik vodila:

Laura Stubičar, 8.a